**Dôvodová správa**

1. ***Všeobecná časť***

Návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov predkladajú do Národnej rady Slovenskej republiky poslanci Národnej rady Slovenskej republiky za politickú stranu Kotlebovci – Ľudová strana Naše Slovensko –   
Rastislav Schlosár a Martin Beluský.

**Cieľom legislatívneho návrhu je zabezpečiť účinnú trestno-právnu ochranu života a zdravia ľudí pred trestnou činnosťou páchanou rôznymi nebezpečnými kriminálnikmi.**

V súčasnosti sa na Slovensku množia prípady násilnej kriminality,   
páchané neprispôsobivými asociálmi alebo rôznymi inými deviantmi, ktorých obeťami sú nezriedka aj bezbranné ženy, deti a dôchodcovia. Tento druh kriminálnikov má na svedomí množstvo zmarených ľudských životov. A aj tí, čo tieto útoky prežili, veľakrát utrpeli ťažkú ujmu na zdraví s doživotnými trvalými následkami, o psychickej traume ani nehovoriac.

Prípad zdravotnej sestry Eriky v Michalovciach, ktorú len nedávno – na Nový rok 2023 v Michalovciach brutálne dobodal a zavraždil asociál z miestnej osady, je odstrašujúcim a mimoriadne varovným príkladom toho, kam až môže táto kriminalita zájsť.

Nejde pritom o ojedinelý príklad násilnej kriminality u nás. Naopak pred touto vraždou,   
ako aj po nej došlo k mnohých ďalším násilným útokom na občanov Slovenskej republiky.   
Zo všetkých spomeňme len nedávny prípad z Banskej Bystrice, kde 2. apríla mladý deviant   
na ulici dobodal iba 15-ročné dievča, ktoré náhodne stretol tak, že musela po ťažkých zraneniach podstúpiť neodkladnú operáciu.

Posledná štatistika ukazuje, že len v roku 2022 bolo na Slovensku spáchaných celkom   
42 vrážd, 23 úmyselných ublížení na zdraví s následkom smrti a 1 295 ďalších úmyselných ublížení na zdraví. Podľa ďalšej štatistiky z roku 2021 tvorili až 47% obetí násilných trestných činov ženy a až tretinu obetí všetkých trestných činov deti a dôchodcovia.

Súčasné tresty, ktoré hrozia páchateľom týchto ohavných trestných činov sú pritom natoľko nízke, že nemajú dostatočný odstrašujúci účinok a v prípade podmienečného prepustenia týchto páchateľov umožňujú v relatívne krátkej dobe ich recidívu. Navyše ich výšku nemožno pokladať   
za dostatočne spravodlivú vzhľadom na mimoriadne nebezpečný a škodlivý následok   
pre obete týchto trestných činov.

Potrebu urýchlene riešiť túto kriminalitu vníma na Slovensku aj široká verejnosť,   
ktorá podľa nedávneho prieskumu z februára 2023 pociťuje, že v jej okolí stúpa agresivita ľudí   
aj vzájomné útoky medzi nimi.

Vzhľadom na tieto skutočnosti navrhujeme tak v záujme prevencie kriminality,   
ako aj v záujme spravodlivého potrestania páchateľov, zásadne sprísniť trestné sadzby   
trestu odňatia slobody pri vybraných trestných činov proti životu a zdraviu.

1. ***Osobitná časť***

**Čl. I**

K bodu 1

Legislatívno-technická úprava vzhľadom na bod 4.

K bodu 2 až 17

Zvyšujú sa trestné sadzby trestu odňatia slobody pri trestných činoch proti životu,   
a to konkrétne trestného činu úkladnej vraždy podľa § 144 Trestného zákona, trestného činu vraždy podľa § 145 Trestného zákona, trestného činu zabitia podľa § 147 a § 148 Trestného zákona   
a trestného činu usmrtenia podľa § 149 Trestného zákona.

K bodu 18 až 26

Zvyšujú sa trestné sadzby trestu odňatia slobody pri trestných činoch proti zdraviu,   
a to konkrétne trestného činu ublíženia na zdraví podľa § 155, § 156, § 157 a § 158 Trestného zákona.

**Čl. II**

Navrhuje sa účinnosť zákona pätnástym dňom po jeho vyhlásení v Zbierke zákonov.